કોઈ માણસને બહુ જ તરસ લાગી હોય અને એને પીવા માટે પાણી આપવાને બદલે માત્ર તેના પર પાણીનાં ટીપાંનો છંટકાવ કરવામાં આવે તો શું થાય? કોઈ દરદીનું ઑપરેશન કરવાની જરૂર હોય અને તેની સાથે માત્ર દવા અને ઇલાજની વાતો કરીને જવા દેવામાં આવે તો શું થાય? કોઈને ભયંકર ભૂખ લાગી હોય ને તેને કેવળ જમણનું મેનુ બતાવી પેટ ભરાઈ ગયું હોવાનું ફીલ કરવાનું કહેવાય તો શું થાય? નાણાપ્રધાન પ્રણવ મુખરજીએ કંઈક આવું જ કર્યું છે. દેશના અર્થતંત્રને, બજારને, વેપાર-ઉદ્યોગને અને આમઆદમીને જેની જરૂર હતી એવાં કોઈ નક્કર પગલાં ભરવાને બદલે માત્ર ઠાલી-ઠાલી વાતો કરીને બજેટ રજૂ કરી દેવામાં આવ્યું હોવાનો બેઢંગી તાલ લાગે છે. આવું કેમ લાગે છે એનાં સચોટ કારણો જોઈએ.